Hic continentur nomina illorum qui tenent hereditatem quam domnus et venerabilis Ricaudus dedit Sancto Petro Cluniaco monasterio et habitatoribus ejus. In primis Leodegarius Castelanus unum mansum, cum omnibus appendiciis suis, et tres vineas in Castelliono, et aliam vineam in villa que vocatur Trabis, et quinque alias vineas juxta castellum quod nominatur Guarda et tres mansos, et in villa que nominatur Casse unum mansum, et in villa que nominatur Syronna tres mansos, et hunam bordariam et alias terras valentes unum mansum dimidium, et de omnibus terris quas fecit rumpere habet quartam partem de tasca, et habet medietatem de obliis et dimidium molendinum, et medietatem de obliis de castello quod nominatur Medianus, et totas gallinas et panes messionales de villa Sancti Andreæ in Rosanis, et de villa que nominatur Syronna et linguas vaccarum, et de villa que nominatur Moveria, habet quartam partem de tasca, de decimis, et tascam de medietate supradicte ville. Et excepto hoc, omni anno Xcem modios inter annonam et vinum accipit a monachis habitantibus in Rosanis. Adelfredus ministralis tenet unum mansum de vinea et aliam vineam que fuit Poncii Capusonis, et unum dimidium mansum cum omnibus appendiciis suis, et omnes receptos, quos faciunt homines qui stant in villa Sancti Andreæ, et in villa que nominatur Syronna, de pane, de vino, de carne, de civada. Petrus iterum tenet unum mansum, cum omnibus appenditiis et decimis, et in territorio Sancti Andree duas vineas, et aliam vineam in Castelliono, et duas olcas, et ubicumque laborat in suam vicariam decimationem retinet; et in tribus villis, hoc est in Asinariis et in Mala Valle et in Pradalis, et in sua vicaria habet omnes receptos de vineis, de pane, carne et civada. Verannus dimidium mansum, et unum in Syronna, et dimidium in Lagarda, et in villa que vocatur Reuvest, et in Malla Valle quartam partem de decimis. Pontius Malignus unum mansum et alios duos mansos in Capadiis. In castello quod nominatur Rosannis, Pontius presbiter habet cartonum de tribus vineis, Bonifacius presbiter dimidium mansum, Johannes Rufus unam cabannariam, Fredaldus de Clausonna cartonum de una vinea, Borellus unam vineam, Bermundus unum mansum, Garencus dimidium mansum et duas vineas. In villa que nominatur Gemeta Stephanus Rabinellus unam vineam, Johannes presbiter unam vineam, Martinus laicus unum molendinum, Girardus unam vineam. In villa que nominatur Mala Vallis, Pontius Malignissimus unum mansum et duos alios mansos in Capadiciis, Isnardus unam vineam, Stephanus Puellus unum mansum, cum omnibus apendiciis suis, et duas vineas in Castelliono; Humbertus duas vineas in Cadafalco, et terciam juxta castellum quod vocatur..... Tassillus et Lambertus habent duas vineas juxta castellum quod nominatur Talarnus, Aidulfus miles inter alias vineas obtimas juxta castellum quod nominatur Petra. Ista et alia plurima dedit domnus Pontius decanus noster. Isti sunt fideijussores de ea ratione que hic continetur. Ex parte Veranni: Bello et Caumarus; ex parte Leodegarii: Verannus et Petrus; ex parte Petri: Leodegarius et Gentio; ex parte Ildefredi: Warnerius et Natalis; ex parte Garentii: Stephanus; ex parte Poncii Ronni: Venrannus; ex parte Poncii Maligni fuit Rodulfus miles.